Форум, які праходзіў у рамках святкавання 70-годдзя вызвалення Беларусі ад нямецка-фашысцкіх захопнікаў і Перамогі савецкага народа ў Вялікай Айчыннай вайне, пачынаўся як творчы конкурс. Аднак ужо на раённых этапах фармат мерапрыемства пачаў мяняцца: нават для гледачоў, а тым больш для канкурсантаў і журы ўласна спаборніцтва займела другаснае значэнне. З кожным выступленнем выяўляла, асэнсоўвала сябе, ажывала незвычайная педагагічная прастора, дзе арганізуючымі элементамі былі ўрокі жыцця тых, хто стаяў ля вытокаў ведаў некалькіх пакаленняў, настаўнікаў па прафесіі і прызванні, ветэранаў, якія нават на заслужаным адпачынку аказваюць моцны ўплыў на фарміраванне светапогляду і выхаванне асобы як юных, так і дарослых.